Филиали Донишгоҳи давлатии Москва ба номи Михаил Ломоносов дар шаҳри Душанбе

Филиали Донишгоҳи давлатии Москва ба номи М. В. Ломоносов дар шаҳри Душанбе  — яке аз шуъбаҳои донишгоҳҳои таҳсилоти олии касбии Русия дар Тоҷикистон мебошад.

 Маълумоти мухтасар 
Филиали Донишгоҳи давлатии Москва ба номи М. В. Ломоносов дар асоси фармони ПрезидентиТоҷикистон аз 6 майи соли 2009 дар шаҳри Душанбе таъсис ёфтааст. Ин донишгоҳ барои рушди ҳамкориҳои дуҷонибаи Тоҷикистону Русия дар пешбурди соҳаи таҳсилоти олии касбӣ таъсис дода шудааст. Мақоми донишгоҳ мактаби олии касбӣ буда, дорои иҷозатномаҳои (литсензияҳои) давлатии Вазорати маориф ва илми Русия оид ба ҳуқуқи пешбурди фаъолияти таълимӣ дар соҳаи таҳсилоти олии касбӣ мебошад.

 Таърих 
Филиали Донишгоҳи давлатии Москва ба номи М. Ломоносов дар асоси фармони ПрезидентиТоҷикистон аз 6 майи соли 2009 дар шаҳри Душанбе таъсис ёфтааст. 70 % кормандони Филиали ДДМ ба номи М. Ломоносов профессорони донишгоҳи Москва буда 30 % дигар, профессорону омузгорони донишгоҳҳои Душанбе мебошанд. Таълими донишҷуён дар донишгоҳ дар асоси стандарти ягонаи Вазорати маориф ва илми Русия ба роҳ монда шудааст. Соли аввали таҳсил ба ихтисосҳои Риёзӣ ва информатика, Геология, Муносибатҳои байналмилалӣ донишҷуён кабул карда шуданд. Соли таҳсили 2011—2012 боз руи ихтисосҳои нав — Идоракунии давлатӣ ва мунисипиалӣ, Кимиё, физика ва механикаи материалхо, Лингвистика донишҷуён кабул карда шуданд.

 Факултетҳо ва ихтисосҳо 
 Факултети табиӣ — илмӣ:
• Риёзӣ ва информатика

• Геология

• Кимиё, физика ва механикаи материалхо

 Факултети гуманитарӣ:

• Муносибатҳои байналмилалӣ

• Идоракунии давлатӣ ва мунисипалӣ

• Лингвистика

 Китобхона 
Китобхонаи Филиали Донишгоҳи давлатии Москва ба номи М. Ломоносов барои хидматрасонӣ ба хонандагон аз хазинаи электронии Китобхонаи илмии Донишгоҳи давлатии Москва ба номи М. Ломоносов истифода мебарад.
Фонди (хазина)-и китобхона тахмин 10 миллион нусха, аз ҷумла 3 млн ба забони хориҷӣ, нашрияҳоро ташкил медиҳад. Бойгонии хазинаи китобхона дар асоси нусхаҳои ройгони федералии нашрияҳои Русия, ивази китоб бо 164 ҳамкорони хориҷӣ — донишгоҳҳо, китобхонаҳо ва марказҳои илмӣ зиёд мегардад.
Хизматрасонӣ ба хонандагони виртуалӣ тавассути сомонаи Китобхона http://www.nbmgu.ru/ амалӣ мегардад.

 Донистаниҳо 
Барои дастрас намудани хазинаи китобҳои Китобхонаи илмии ДДМ ба сомонаи Филиал Московского государственного университета имени М. В. Ломоносова в городе Душанбе, ё ин ки ба воситаи сомонаи Китобхонаи миллии Тоҷикистон Махзани электронӣ/Пайвандҳои пурмуҳтаво ворид шудан мумкин аст.

 Маъмурият 
 Директори Филиали Донишгоҳи давлатии Москва ба номи М. Ломоносов дар шаҳри Душанбе — Трофимов Сергей Викторович — номзади илмҳои ҷомеашиносӣ, дотсент.
 Директори иҷрокунанда — Ғаниев Рустам Ғафурович, номзади илмҳои иқтисодӣ, дотсент аст.

 Нигаред 
 Михаил Василевич Ломоносов
 Донишгоҳҳои Русия

 Эзоҳ 

 Пайвандҳо 
 Филиал Московского государственного университета имени М. В. Ломоносова в городе Душанбе

Гурӯҳ:Муассисаҳои фарҳангии Русия

Гурӯҳ:Донишгоҳҳои Душанбе
Гурӯҳ:Муассисаҳои омӯзиши олии Душанбе